Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 2006. évi LVII. törvény (a továbbiakban: Ksztv.) 2. § (1) bekezdés c), g)-i)
Paragraph Index: 3610

c) Pénzügyi feladatai körében ca) gyakorolja azokat a jogokat és kötelezettségeket, amelyeket a jogszabályok a gazdasági szervezet vezetője számára meghatároznak. Ennek keretében elkészíti a minisztérium és a fejezeti kezelésű előirányzatok kincstári és elemi költségvetését, költségvetési beszámolóját, végzi az előirányzatokkal való gazdálkodás pénzügyi, számviteli feladatait; cb)felülvizsgálja a költségvetési szervek és – a középirányító szervek útján – a rendvédelmi költségvetési szervezet, továbbá a befogadó állomások által engedélyezésre beterjesztett előirányzat-módosítási kérelmeket, intézkedik végrehajtásukra; cc) az Alappal rendelkező miniszter részére a Központi Nukleáris Pénzügyi Alapot érintő – Országos Atomenergia Hivatal útján felterjesztett – költségvetést és beszámolót jóváhagyás, valamint az előirányzat-módosítást engedélyezésre előterjeszti; cd) végzi a fejezet központi beruházási előirányzatainak, valamint az előirányzatok felhasználásának – beruházási programazonosítónkénti – nyilvántartását, intézkedik a beruházásfinanszírozási alapokmányok benyújtásáról; ce) intézkedik a költségvetési szerv(ek) törzskönyvi nyilvántartásba vételéről, valamint a nyilvántartásokat érintő változások bejelentéséről; cf) tájékoztatja a minisztert a fejezet évközi pénzügyi helyzetéről, különös tekintettel a bevételek és a kiadások változására; az előirányzat-módosítások indokaira, valamint a tartozásállomány alakulására; cg) irányítja a gazdasági szervezet által végzett, folyamatba épített, előzetes és utólagos vezetői ellenőrzést; ch) ellátja a közérdekű adatok közzétételi szabályzatában a Költségvetési és Gazdasági Főosztály részére meghatározott feladatokat; ci) az alapítói jogok gyakorlójának közreműködésével összeállítja és továbbítja a Pénzügyminisztérium részére a gazdálkodó szervezetek, közalapítványok működésének értékeléséhez előírt adatszolgáltatást, továbbá a fogvatartottak 2006/94. szám foglalkoztatására jóváhagyott költségvetési előirányzat felhasználásáról szóló jelentést; cj) biztosítja a minisztérium központi állománya tekintetében az ideiglenes külföldi kiküldetésekhez a valutaellátmányt, elvégzi a külföldi kiküldetések elszámoltatását; ck) koordinálja a központosított illetményszámfejtéssel és a nem munkaviszonyból származó jövedelmek számfejtésével kapcsolatos feladatokat, továbbá a társadalombiztosítási kifizetőhelyre háruló számfejtési, nyilvántartási és adatszolgáltatási, továbbá a személyi jövedelemadóval, általános forgalmi adóval és a munkaadót terhelő járulékokkal kapcsolatos adóbevallási, adatszolgáltatási feladatokat; cl) ellátja a házipénztári, valutapénztári és értékkezelési feladatokat, gondoskodik a forint- és valuta-ellátmányok biztonságos szállításának végrehajtásáról; cm) végzi a cégközlemények közzétételi díjával kapcsolatos befizetések, a céginformációs szolgáltatásokból és letéti mérlegdíjakból befolyó bevételek, a jogi szakvizsga, a bírósági végrehajtói szakvizsga, valamint a bírósági végrehajtási ügyintézői vizsga díjbevételeinek személyenkénti könyvelését, nyilvántartását, számlázási feladatait, a visszafizetési igények elbírálását és lebonyolítását, az igazságügyi szakértők jogi oktatása és vizsgája díjbevételeinek kezelését, a közvetítői és igazságügyi szakértői névjegyzékbe történő felvételi eljárásban fizetendő igazgatási szolgáltatási díjak kezelését, cn) nyilvántartja a minisztérium dolgozói lakásépítésére és vásárlására nyújtott munkáltatói kölcsönöket, vezeti a befolyó törlesztő részletek analitikus nyilvántartását.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes